**16. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2020. február 12-én tartandó nyilvános ülésére**

**Tárgy:** **Mindszentkálla, 1194. hrsz.-ú önkormányzati ingatlanra vonatkozó vételi szándék megtárgyalása**

**Előterjesztő:** Csombó Zoltán polgármester

**Előkészítette:** Pálffyné Cséri Mónika műszaki ügyintéző

 Jogszabállyal nem ellentétes

 Előterjesztő dr. Szabó Tímea jegyző

Tisztelt Képviselő-testület!

Mindszentkálla Község Önkormányzata Képviselő-testületéhez Jakab István 2151 Fót, Kalász u. 25. szám alatti lakos képviseletében eljáró dr. Farkasné dr. Babos Bernadett ügyvéd (8360 Keszthely, Schwarz Dávid u. 64.) (a továbbiakban: Kérelmező) írásbeli kérelmet nyújtott be, melyben jelezte vételi szándékát a Mindszentkálla, 1194. hrsz.-ú önkormányzati tulajdonban lévő ingatlan tekintetében.

A Kérelmező az ingatlan vételáraként 500.000 Ft, azaz ötszázezer forintot jelölt meg. Az előterjesztés mellékletét képezi a Kérelmező vételi szándéka.

A nevezett ingatlan 5226 négyzetméter nagyságú, erdő művelési ágú, zártkerti ingatlan, mely Mindszentkálla Község Önkormányzata Képviselő-testületének az Önkormányzat vagyonáról, a vagyontárgyak feletti tulajdonosi jogok gyakorlásáról szóló 5/2004. (VI.21.) rendelete (a továbbiakban: Vagyonrendelet) értelmében üzleti vagyon.

Mindszentkálla Község Önkormányzata Képviselő-testülete 2017. évben készíttetett értékbecslést több, önkormányzati ingatlanról szintén vételi szándék benyújtása okán, mely tartalmazta a Mindszentkálla, 1194. hrsz.-ú ingatlan értékelését is, mely szerint az ingatlan értékét 80 Ft/m2 fajlagos értékben határozta meg a szakértő, ami alapján az ingatlan értéke 418.080 Ft-ban került meghatározásra.

A Vagyonrendelet 9. § (1)-(3) bekezdései előírják, hogy:

„(1) Az Önkormányzat ingatlan vagyonát a számviteli nyilvántartás szerinti bruttó értéken, az ingó vagyonát nyilvántartási értéken, a portfolió vagyonát – amennyiben jogszabály eltérően nem rendelkezik – névértéken tartja nyilván

1. Az önkormányzati vagyon körébe tartozó vagyontárgy értékesítésére csak forgalmi értékelés alapján kerülhet sor, azzal, hogy földterület vagy épület értékesítése esetén be kell tartani a 97/C 209/03 Bizottsági Közlemény előírásait.

(3) A (2) bekezdés szerinti forgalmi értékelés alapján az eladási ár meghatározásáról a Képviselő-testület dönt.”

A Képviselő-testület 116/2019. (XI.27.) számú határozatával döntött nevezett ingatlan értékbecslésének aktualizálásáról. A megbízott Kovács Sándor (8300 Tapolca, Berzsenyi u. 36.) értékbecslő 2020. január 2. napján megküldte az aktualizálást, mely jelen előterjesztés mellékletét képezi. Az ingatlan értékét 100 Ft/m2-ben határozta meg, így az ingatlan forgalmi értéke: 522.600 Ft.

Fentiekre tekintettel kérem a Tisztelt Képviselő-testületet, hogy az előterjesztést megvitatni szíveskedjen.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Mindszentkálla, 1194. hrsz.-ú, önkormányzati tulajdonú ingatlan értékesítési szándékáról***

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla, 1194. hrsz.-ú, az Önkormányzat kizárólagos tulajdonában lévő ingatlant értékesíteni kívánja, melynek értékét……….. Ft összegben állapítja meg.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa, továbbá hívja fel határidő kitűzésével nyilatkozattételre, hogy a Képviselő-testület által meghatározott vételárat elfogadja-e.

**Felelős:** Csombó Zoltán polgármester

**Határidő:** 2020. március 31.